AOT วิ่งทุบสถิติออลไทม์ไฮ! โบรกฯอัพเป้าใหม่ 90 บ. รับผลดีนทท.ต่างชาติฟื้นต่อเนื่อง
AOT วิ่งทุบสถิติออลไทม์ไฮ! โบรกฯอัพเป้าใหม่ 90 บ. รับผลดียอดนทท.ต่างชาติฟื้นต่อเนื่อง ล่าสุดอยู่ที่ 81.25 บาท บวก 0.50 บาท หรือ 0.62% มูลค่าซื้อขาย 749.09 ล้านบาท
AOT วิ่งทุบสถิติออลไทม์ไฮ! โบรกฯอัพเป้าใหม่ 90 บ. รับนทท.ต่างชาติฟื้นต่อเนื่อง ล่าสุดอยู่ที่ 81.25 บาท บวก 0.50 บาท หรือ 0.62% มูลค่าซื้อขาย 749.09 ล้านบาท
19 พ.ย. 2562

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ล่าสุด ณ เวลา 10.54 น. อยู่ที่ 81.25 บาท บวก 0.50 บาท หรือ 0.62% สูงสุดที่ 81.75 บาท ต่ำสุดที่ 80.25 บาท ด้วยมูลค่าซื้อขาย 749.09 ล้านบาท ทั้งนี้ ราคาหุ้น AOT ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 11 มี.ค.2543

ด้าน บล.ดีบีเอสฯ ระบุในบทวิเคราะห์ แนะนำ “ซื้อ” AOT ด้วยราคาพื้นฐานใหม่สูงขึ้นที่ 90 บาท ประเมินด้วยวิธี DCF ซึ่งมี WACC ต่ำลงตาม Risk Free Rate แม้ได้ปรับประมาณการลงบ้างในอัตรา 5%/4% ตามลำดับ เพื่อสะท้อนการฟื้นตัวแอร์คาร์ฟที่ล่าช้า แล้วก็ตาม
ทั้งนี้แม้คาดว่ากำไรสุทธิ 4Q62 (ก.ค.-ก.ย.62) เพิ่มเล็กน้อย 5.4% เมื่อเทียบจากปีก่อนเป็น 5.5 พันล้านบาท แต่เป็นเพราะค่าใช้จ่ายพิเศษ มีการตั้งสำรองค่าใช้จ่ายเกี่ยวกับพนักงานถึง 730 ล้านบา หากไม่นับกำไรหลักเป็น 6.3 พันล้านบาท เพิ่ม 11.6% เมื่อเทียบจากปีก่อนถือว่าน่าพอใจ จากการฟื้นตัวของนักท่องเที่ยว
ทั้งนี้คาดว่าบริษัทจะได้รับผลดีจากนักท่องเที่ยวต่างประเทศมีภาวการณ์ฟื้นตัวต่อเนื่องในไตรมาส 1/63 (ต.ค.-ธ.ค.62) และจากการวิเคราะห์พบว่ามีปัจจัยบวกที่เป็นแรงกระตุ้นราคาหุ้นได้ทั้งระยะสั้นและระยะกลาง เช่น การประมูลสัมปทานดิวตี้ ฟรีที่ดอนเมืองราว ธ.ค.นี้ ได้รับส่วนแบ่งรายได้จากสัมปทานดิวตี้ฟรีใหม่ที่สุวรรณภูมิซึ่งผลตอบแทนสูงกว่าเก่า แอร์พอร์ตซิตี้ และกำลังหาพันธมิตรใหม่สำหรับธุรกิจคาร์โก้